[{"text_idx": "#000001", "text": "Kui te ku\u0308site Sillama\u0308e noorelt, kuhu ta la\u0308heb peale tunde, vastab ta tihtipeale \u2013 Uleisse (ulei ta\u0308hendab vene keelest to\u0303lgituna \u201emesitaru\u201d) ja selle vastuse peale vo\u0303ib ta\u0308iskasvanu olla muretu, sest teab ta\u0308pselt, et seal noor areneb, o\u0303pib ja samas puhkab. Sillama\u0308e Huvi- ja Noortekeskuses Ulei leiab endale tegevuse u\u0308le 400 noore, mo\u0303ned ka\u0308ivad huviringides, mo\u0303ned osalevad kunstiklasside o\u0303ppeto\u0308o\u0308s, mo\u0303ned aga tulevad niisama vaba aega veetma avatud noorteklubisse \u201eUus po\u0303lvkond\u201d."}, {"text_idx": "#000002", "text": "Sellest \u201eniisama vaba aja veetmisest\u201d su\u0308nnivadki suurepa\u0308rased ideed ja noorteprojektid, mis viiakse ellu ta\u0308nu erinevate noorteprogrammide toetustele."}, {"text_idx": "#000003", "text": "Avatud noorteklubis \u201eUus po\u0303lvkond\u201d ei ole o\u0303petajat ega mingit juhti, ku\u0308ll on noorte so\u0303ber ja juhendaja, keda noored kutsuvad tihtipeale Mihhaks. Noorsooto\u0308o\u0308taja Mihhail Kuliki so\u0303nul on tema to\u0308o\u0308elu to\u0303esti nagu lo\u0303busat suminat ta\u0308is mesitaru, kus igal osalejal oma ta\u0308htis roll u\u0308hise eesma\u0308rgi saavutamisel. U\u0308ks noor tuleb va\u0308lja ideega, teine oskab seda edasi arendada, kolmas on tugev meeskonnato\u0308o\u0308 arendamises, neljas laulmises vo\u0303i IT-valdkonnas \u2013 iga anne ja oskus leiab rakendust."}, {"text_idx": "#000010", "text": "Nii juhtus ka meie noorsooto\u0308o\u0308tajaga, kellele meeldib matkata, elada tervislikult ja aktiivselt, teha sporti ja austada loodust. Noorsooto\u0308o\u0308taja huvist ja tema oskusest nakatada noori oma ideedega kasvasid va\u0308lja mitmed aktiivse eluviisi propageerimisele suunatud projektid. Ta\u0308nu programmi \u201eKirde Noored\u201d toetusele arenes temaatiliste seiklusmatkade suund: noored on no\u0303us minema matkale isegi halva ilmaga, kui kavas on o\u0303ppida valmistama taimeteed, teha lo\u0303ket ilma tikkude ja tulemasinata, ehitada endale o\u0308o\u0308bimiskoht looduslikest materjalidest ja vesta po\u0303nevaid jutte piirkonnaga seotud su\u0308ndmustest."}]